দক্ষিণ আফ্রিকাকে হারিয়ে সেমিফাইনালে বাংলাদেশ
অনূর্ধ্ব-১৯ বিশ্বকাপের কোয়ার্টার ফাইনালে দক্ষিণ আফ্রিকাকে ১০৪ রানে হারিয়ে সেমিফাইনালে উঠল বাংলাদেশ। তানজীদ হাসান তামিমের অনবদ্য ব্যাটিংয়ে নির্ধারিত ৫০ ওভারে ২৬১ রান করে যুবারা।







বৃহস্পতিবার স্বাগতিক দক্ষিণ আফ্রিকার বিপক্ষে পচেফস্ট্রমের সেনওয়েজ পার্কে ২৬২ রানের চ্যালেঞ্জিং স্কোর ছুড়ে দিয়েছে বাংলাদেশের ক্রিকেটাররা।




বাংলাদেশের দেয়া ২৬২ রানের জবাবে ১০৪ রান বাকি থাকতেই সব উইকেট হারায় প্রোটিয়ারা।  
টস হেরে প্রথমে ব্যাট করতে নামে বাংলাদেশ যুব ক্রিকেট দল। শুরুতেই ১২.১ ওভারে ৬০ রানের জুটি গড়ে তোলে। ১৭ রান করেন ওপেনার পারভেজ হোসেন ইমন। অপর ওপেনার তানজিদ হোসেন সর্বোচ্চ ৮৪ বলে ৮০ রানের ইনিংস খেলেন। ১২টি বাউন্ডারিতে নিজের ইনিংস সাজান তিনি।
মাহমুদুল হাসান জয় ৩ রান করে আউট হয়ে গেলেও মিডল অর্ডারে তৌহিদ হৃদয় ৭৩ বলে খেলেন ৫১ রানের ইনিংস। এরপর শাহাদাত হোসেন ৭৬ বলে খেলেন অপরাজিত ৭৪ রানের ইনিংস। শামিম হোসেন ১ রান করে রানআউট হয়ে গেলেও শেষ মুহূর্তে ১১ বলে ১৬ রান করে অপরাজিত থাকেন অধিনায়ক আকবর আলি।
জবাব দিতে নেমে বাংলাদেশের বোলারদের তোপের মুখে পড়ে প্রোটিয়ারা। উদ্বোধনী জুটিতে ৩৪ রান তুললেও রাকিবুল হাসান আর তানজিম হাসান সাকিবের দুর্দান্ত বোলিংয়ে ব্যাকফুটে চলে যায় স্বাগতিকরা।

অনূর্ধ্ব-১৯ বিশ্বকাপের কোয়ার্টার ফাইনালে দক্ষিণ আফ্রিকাকে ১০৪ রানে হারিয়ে সেমিফাইনালে উঠল বাংলাদেশ। তানজীদ হাসান তামিমের অনবদ্য ব্যাটিংয়ে নির্ধারিত ৫০ ওভারে ২৬১ রান করে যুবারা।